title: 2009/618/ЕО: Решение на Съвета от 27 юли 2009 година относно приключване на процедурата на консултации с Република Гвинея съгласно член 96 от Споразумението от Котону

text:
               19.8.2009

               BG

               Официален вестник на Европейския съюз

               L 214/34

      РЕШЕНИЕ НА СЪВЕТА

   от 27 юли 2009 година
   относно приключване на процедурата на консултации с Република Гвинея съгласно член 96 от Споразумението от Котону
   (2009/618/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Споразумението за партньорство между членовете на групата държави от Африка, Карибския и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1), така както е изменено със споразумението, подписано в Люксембург на 25 юни 2005 г. (2) (наричано по-нататък „Споразумение от Котону“), и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които да бъдат предприети, и процедурите, които да бъдат следвани, за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид предложението на Комисията,
   като има предвид, че:

               (1)

               Основните елементи на Споразумението от Котону, посочени в член 9, бяха нарушени.

               (2)

               В съответствие с член 96 от Споразумението от Котону, на 29 април 2009 г. започнаха консултации с Република Гвинея в присъствието на представители на групата държави от Африка, Карибския и Тихоокеанския басейн, във връзка с които представителите на управляващата военна хунта и преходното правителство представиха удовлетворителни предложения и ангажименти.

         РЕШИ:
   Член 1
   Консултациите, започнати с Република Гвинея в съответствие с член 96 от Споразумението от Котону, се прекратяват.
   Член 2
   Мерките, посочени в писмото, дадено в приложението, се приемат в качеството им на подходящи мерки по смисъла на член 96, параграф 2, буква в) от Споразумението от Котону.
   Член 3
   Настоящото решение влиза в сила в деня на приемането му.
   Срокът на действие на настоящото решение изтича на 27 юли 2011 година. Решението се преразглежда редовно поне на всеки 6 месеца въз основа на заключенията на съвместните контролни мисии на председателството на Европейския съюз и на Комисията.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 27 юли 2009 година.

            За Съвета

            Председател

         C. BILDT

      (1)  ОВ L 317, 15.12.2000 г., стр. 3.

      (2)  ОВ L 209, 11.8.2005 г., стр. 27.

      (3)  ОВ L 317, 15.12.2000 г., стр. 376.

      ПРИЛОЖЕНИЕ

         ПРОЕКТ НА ПИСМО

      Уважаеми господин председател на НСДР,
      Уважаеми господин министър-председател,
      Европейският съюз счита, че държавният преврат в Република Гвинея (наричана по-нататък „Гвинея“), извършен на 23 декември 2008 г., представлява тежко нарушение на основните елементи на Споразумението от Котону, посочени в член 9 от него. Също така, чрез декларацията на председателството от 31 декември 2008 г. Европейският съюз осъди категорично държавния преврат, защото той противоречи на самите принципи на демокрацията. Същевременно Съюзът потвърди своето желание да подпомогне осъществяващия се в Гвинея преход с цел възстановяване на конституционния ред. По силата на член 96 от Споразумението от Котону Съюзът започна политически диалог с управляващите с цел разглеждане на ситуацията и на възможните решения. Тези консултации започнаха в Брюксел на 29 април 2009 г.
      По време на срещата за започване на консултациите страните обсъдиха организирането на прехода към възстановяване на конституционния ред и установяването на демократично управление, резултат от свободни и прозрачни избори. Гвинея представи меморандум, съдържащ етапите и предизвикателствата на прехода. Европейският съюз взе предвид направените от Гвинея предложения при тези дискусии, и по-специално:

         Пътна карта на прехода

      Гвинея потвърди своя ангажимент по отношение на пътната карта, предложена от Коалицията на активните сили на 17 март 2009 г. и приета с Изявление № 50 на председателя на НСДР от 28 март 2009 г., чиито етапи са следните:

                  —

                  продължаване на вписването на гласоподавателите в съответствие с избирателния закон,

                  —

                  създаване на Национален съвет на прехода (НСП),

                  —

                  започване на дейностите за изменение на Конституцията,

                  —

                  изготвяне и разпространение на избирателните книжки,

                  —

                  приемане на измененията на Конституцията,

                  —

                  парламентарни избори,

                  —

                  президентски избори,

                  —

                  възобновяване на работата на Комисията за разследване на трагичните събития от юни 2006 г. и януари и февруари 2007 г.

         Национален съвет на прехода

                  —

                  Гвинея потвърди, че НСП, предвиден в пътната карта и решение за който е взето с Постановление № 50 на председателя на НСДР, ще бъде създаден през месец май 2009 г.

                  —

                  Европейският съюз ще следи за това Националният съвет на прехода да бъде създаден възможно най-бързо и разпоредбите, отнасящи се до неговия състав, мандат и правомощия, да отразяват интегриращ и консенсусен подход.

                  —

                  Гвинея потвърди, че Националният форум, предвиден в меморандума, е независим от създаването на НСП, който не оказва въздействие върху започването на дейността му.

         Изменение на Конституцията

                  —

                  Европейският съюз взе предвид намеренията на Гвинея да поиска от НСП да измени, преди изборите, Конституцията и някои основни закони, свързани с държавната организация, и по-специално избирателния закон.

                  —

                  Европейският съюз следи за това тази дейност, от една страна, да се ограничи до аспектите, необходими за протичането на прехода и организацията на изборите, и от друга страна, да няма отрицателно влияние върху графика на пътната карта.

         Избори

                  —

                  Гвинея се ангажира да спази изборния график, предвиден от пътната карта, а именно парламентарни избори на 11 октомври 2009 г. и президентски избори в два кръга, на 13 и 27 декември 2009 г. Европейският съюз ще следи за спазването на тези срокове.

                  —

                  Гвинея потвърди поетия от председателя на НСДР ангажимент, според който той самият, членовете на НСДР и министър-председателят на преходното правителство няма да се кандидатират за изборите. Съюзът смята, че този ангажимент е от основно значение и трябва да бъде предмет на официално решение.

                  —

                  По отношение на подготовката и протичането на изборите Гвинея определи следните мерки, за да гарантира, че изборите ще бъдат свободни и прозрачни:

                              —

                              Цялата отговорност за организацията и провеждането на изборите е поверена на Независимата национална избирателна комисия, чрез Постановление № 015 на председателя на НСДР от 4 януари 2009 г.

                              —

                              Гвинея възнамерява да отправи искане за международно наблюдение на изборите и поема също така ангажимента да покани гвинейското гражданско общество да участва в наблюдението на изборите.

                              —

                              Предприети са мерки за гарантиране на равен достъп до средствата за масова комуникация на кандидатите за изборите.

                              —

                              Конституционното отделение на Върховния съд ще бъде възстановено, за да взема решения по съдебните спорове във връзка с изборите и да публикува резултатите от изборите.

                  —

                  По отношение на финансирането на изборите подробен бюджет по дейности ще бъде представен за проверка на Международната контактна група за Гвинея.

         Права на човека, правова държава и управление

      Европейският съюз взе предвид полаганите усилия от страна на преходното правителство за борба срещу трафика на наркотици, безнаказаността и корупцията, както и поетия от него ангажимент за провеждане на одити с цел оздравяване на публичните финанси. Във връзка с това Европейският съюз придава особено значение на поетите от Гвинея ангажименти за зачитане на принципите на правовата държава, правата на човека и доброто управление, и по-специално:

                  —

                  Потвърждението, че няма политически затворници.

                  —

                  Възстановяването на съдебното отделение на Върховния съд, което да служи като върховна съдебна инстанция на държавата.

                  —

                  Зачитането на правата на лицата, задържани заради административни нарушения/престъпления, по-специално правото им на адвокат веднага след арестуването и правото на справедлив процес от компетентната съдебна инстанция.

                  —

                  Зачитането на принципа на равенство пред закона.

                  —

                  Връщането в държавната хазна на събраните в рамките на одитите средства, за да се позволи вземането им предвид в националния бюджет.

                  —

                  Възобновяването на работата на Комисията за разследване на трагичните събития от юни 2006 г. и януари и февруари 2007 г. веднага след сформирането, в резултат на изборите, на бъдещото правителство.

            Съюзът счита, че като цяло поетите от Гвинея ангажименти са обнадеждаващи, но изразява безпокойство относно липсата на напредък в изпълнението на пътната карта. Във връзка с това бе решено да се приемат следните подходящи мерки, съгласно член 96, параграф 2, буква в) от Споразумението от Котону, за постепенно възобновяване на сътрудничеството с цел подпомагане на прехода:

                  1.

                  Европейският съюз ще продължи да финансира дейности от хуманитарно естество, със спешен характер, за пряко подпомагане на населението, в подкрепа на политическия преход и за излизане от кризата. В този контекст следва да се отбележи, че може да бъде осигурена нова подкрепа за подготовката на парламентарните и президентските избори, по-специално чрез мобилизирането на регионален пакет Б от 10-ия Европейски фонд за развитие (ЕФР) и в случай на своевременното получаване на покана от страна на гвинейските власти — чрез провеждането на наблюдение на изборите. Европейската комисия продължава също така да финансира договорите в процес на изпълнение, които имат отношение спрямо други дейности, освен конкретно посочените тук.

                  2.

                  Предпазните мерки, взети за програмите и проектите в процес на изпълнение съгласно 9-ия ЕФР и предишните ЕФР, с изключение на проектите за възстановяване на обществени сгради и в подкрепа на децентрализацията, ще бъдат преустановени след започване на дейността на НСП, чиито мандат, правомощия и състав са определени с консенсус от страните, участващи в прехода в Гвинея.

                  3.

                  Предпазните мерки, взети за съществуващите програми и проекти съгласно 9-ия ЕФР и предишните ЕФР, ще бъдат преустановени напълно след публикуването на избирателния списък и на указа за определяне на датите на изборите и на официалното откриване на изборната кампания, както и на разпоредбите, гарантиращи свобода на събиранията и на водене на предизборна кампания от политическите партии.

                  4.

                  Продължаването на програмата на Международния валутен фонд (МВФ) и възобновяването на процеса за облекчаване на дълга съгласно инициативата „Тежко задлъжнели бедни страни“ биха могли да бъдат придружени от помощ от Европейския съюз в размер на 8 млн. евро за изчистване на просрочени погасителни вноски към Европейската инвестиционна банка (ЕИБ) по заемите от ЕФД чрез регионален пакет Б от 10-ия ЕФР. Тази финансова подкрепа ще може да бъде мобилизирана веднага след официалното приключване на подаването на кандидатури за президентските избори, което да потвърди неучастието на председателя и на членовете на НСДР, както и на министър-председателя на преходното правителство.

                  5.

                  Стратегията за подпомагане и националната индикативна програма (СП/НИП) за Гвинея с индикативен размер от 237 млн. евро ще могат да бъдат подписани вследствие на провеждането на парламентарните и президентските избори и започването на работа на избраните в Народното събрание. Междинният преглед на 10-ия ЕФР, чиито заключения се предвижда да бъдат готови през 2010 г., ще анализира изпълнението и би могъл да доведе до решение за преоценка на регионалния пакет, предоставен на Гвинея.

            Европейската комисия си запазва правото да поеме функциите на национален разпоредител на ЕФР.
      В рамките на процедурата съгласно член 96 от Споразумението от Котону, Европейският съюз ще продължи да следи отблизо ситуацията в Гвинея за контролен период от 24 месеца. През този период ще се поддържа засилен диалог с правителството на Гвинея в рамките на член 8 от Споразумението от Котону за улесняване на прехода и ще бъдат извършени редовни съвместни прегледи от председателството на Европейския съюз и Европейската комисия. Първата контролна мисия ще се проведе в срок, който няма да надвишава шест месеца.
      Европейският съюз си запазва правото да измени описаните по-горе „подходящи мерки“ в зависимост от напредъка при изпълнението на ангажиментите, и по-специално тези, описани в раздел „Права на човека, правова държава и управление“.
      Двете страни поемат ангажимента да продължат редовния политически диалог в рамките на член 8 от Споразумението от Котону, заедно с новоизбраното правителство, относно реформите в областта на управлението на политическата, съдебната и икономическата система, както и реформите в сектора на сигурността.
      Моля приемете, господин председател на НСДР и господин министър-председател, израза на нашите почитания.

         Съставено в Брюксел на

               За комисията

            …

               За Съвета

            …

         ПРИЛОЖЕНИЕ: ТАБЛИЦА НА ПОЕТИТЕ АНГАЖИМЕНТИ:

                     Ангажименти на партньорите

                     Гвинея

                     ЕС

                                 0.

                                 Настоящо положение.

                                 0.

                                 Продължаване на финансирането на дейности от хуманитарно естество, със спешен характер, за пряко подпомагане на населението, в подкрепа на политическия преход и за излизане от кризата. Евентуално оказване на нова подкрепа за подготовката на парламентарните и президентските избори, по-специално чрез мобилизирането на регионален пакет Б от 10-ия ЕФР и в случай на получаване на покана от страна на гвинейските власти — чрез провеждането на наблюдение на изборите. Отпускането на финансиране за регионалните проекти в Гвинея ще бъде разглеждано за всеки отделен случай. Предпазните мерки за останалата част от сътрудничеството съгласно 9-ия ЕФР и предишните ЕФР остават в сила.

                                 1.

                                 Създаване на НСП, чиито мандат, правомощия и състав са определени с консенсус от страните, участващи в прехода в Гвинея.

                                 1.

                                 Премахване на предпазните мерки, предприети за програми и проекти в процес на изпълнение съгласно 9-ия ЕФР и предишните ЕФР, с изключение на проектите за възстановяване на обществени сгради и в подкрепа на децентрализацията.

                                 2.

                                 Публикуване на избирателните списъци и на указа за определяне на датите на изборите и на официалното откриване на изборната кампания, както и на разпоредбите, гарантиращи свобода на събиранията и на водене на предизборна кампания от политическите партии.

                                 2.

                                 Преустановяване на всички предпазни мерки, отнасящи се до 9-ия ЕФР и предишните ЕФР.

                                 3.

                                 Приключване на подаването на кандидатури за президентските избори (което да потвърди неучастието на председателя и на членове на НСДР и на министър-председателя на преходното правителство).

                                 3.

                                 Изчистване на просрочени погасителни вноски към Европейската инвестиционна банка (ЕИБ) по заемите от ЕФД чрез мобилизиране на регионален пакет Б от 10-ия ЕФР, при условие че продължи програмата на МВФ и се възобнови процесът за облекчаване на дълга съгласно инициативата „Тежко задлъжнели бедни страни“.

                                 4.

                                 Провеждане на свободни и прозрачни парламентарни и президентски избори, и започване на работата на избраните кандидати.

                                 4.

                                 Подписване на СП/НИП на 10-ия ЕФР след актуализиране и предоговаряне.


title: Решение на Съвета от 24 юни 2013 година за назначаване на член на управителния съвет на Европейския орган за безопасност на храните

text:
               29.6.2013

               BG

               Официален вестник на Европейския съюз

               C 187/7

         РЕШЕНИЕ НА СЪВЕТА
   от 24 юни 2013 година
   за назначаване на член на управителния съвет на Европейския орган за безопасност на храните
   2013/C 187/06
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 25, параграф 1 от него,
   като взе предвид списъка с кандидати, представен на Съвета от Европейската комисия,
   като взе предвид становището на Европейския парламент,
   като има предвид, че:

               (1)

               От съществено значение е да се гарантират независимостта, високото научно качество, прозрачността и ефективността на Европейския орган за безопасност на храните (ЕОБХ). Абсолютно необходимо е също да се осъществява сътрудничество с държавите-членки.

               (2)

               Г-жа Diána BÁNÁTI подаде оставка и трябва да бъде заменен за остатъка от мандата ѝ.

               (3)

               Представеният от Комисията списък беше разгледан с оглед назначаването на един нов член на управителния съвет на ЕОБХ въз основа на предоставената от Комисията документация и предвид становището, изразено от Европейския парламент. Целта е да се гарантират най-висока степен на компетентност, широк спектър на съответни експертни знания, например в областта на управлението и публичната администрация, и възможно най-широко географско разпределение в рамките на Съюза.

               (4)

               Съгласно Регламент (ЕО) № 178/2002 четирима от членовете на управителния съвет трябва да имат професионален опит в организации, представляващи потребителите и други групи интереси по хранителната верига. Понастоящем трима от членовете на управителния съвет имат такъв професионален опит,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на управителния съвет на Европейския орган за безопасност на храните за периода от 1 юли 2013 г. до 30 юни 2014 г.:
   Г-н Raymond O'ROURKE (2).
   Член 2
   Настоящото решение влиза в сила в деня на приемането му.

      Съставено в Люксембург на 24 юни 2013 година.

            За Съвета

            Председател

         S. COVENEY

      (1)  ОВ L 31, 1.2.2002 г., стр. 1.

      (2)  Професионален опит в организации, представляващи потребителите.


title: Решение (ЕС) 2017/1331 на Европейския парламент и на Съвета от 4 юли 2017 година за изменение на Решение (ЕС) 2015/435 относно мобилизирането на маржа за непредвидени обстоятелства

text:
               18.7.2017

               BG

               Официален вестник на Европейския съюз

               L 185/35

         РЕШЕНИЕ (ЕС) 2017/1331 НА ЕВРОПЕЙСКИЯ ПАРЛАМЕНТ И НА СЪВЕТА
   от 4 юли 2017 година
   за изменение на Решение (ЕС) 2015/435 относно мобилизирането на маржа за непредвидени обстоятелства
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (1), и по-специално точка 14, втора алинея от него,
   като взеха предвид предложението на Европейската комисия,
   като имат предвид, че:

               (1)

               С член 13 от Регламент (ЕС, Евратом) № 1311/2013 на Съвета (2) е въведен марж за непредвидени обстоятелства в размер до 0,03 % от брутния национален доход на Съюза,

               (2)

               В съответствие с член 6 от Регламент (ЕС, Евратом) № 1311/2013 Комисията е изчислила абсолютната стойност на маржа за непредвидени обстоятелства за 2014 г. (3)

               (3)

               С Решение (ЕС) 2015/435 (4) Европейският парламент и Съветът мобилизираха маржа за непредвидени обстоятелства, за да осигурят допълнителни бюджетни кредити за плащания през 2014 г., които ще бъдат компенсирани през 2018—2020 г.

               (4)

               Според средносрочната прогноза за плащанията, представена в контекста на междинния преглед, следва да се очаква натиск върху годишните тавани на плащанията през периода 2018—2020 г.

               (5)

               Проектобюджетът за 2017 г. показва марж под тавана на плащанията в размер на 9,6 милиарда евро, което предоставя възможност за компенсиране на цялата сума, мобилизирана през 2014 г.

               (6)

               Поради това Решение (ЕС) 2015/435 следва да бъде съответно изменено,

         ПРИЕХА НАСТОЯЩОТО РЕШЕНИЕ:
   Член 1
   Решение (ЕС) 2015/435 се изменя, както следва:

               1)

               Член 1 се заменя със следното:
               „Член 1
               В рамките на общия бюджет на Европейския съюз за финансовата 2014 година маржът за непредвидени обстоятелства се мобилизира за осигуряването на бюджетни кредити за плащания в размер на 2 818 233 715 EUR над тавана на плащанията в многогодишната финансова рамка.“

               2)

               Член 2 се заменя със следното:
               „Член 2
               Сумата от 2 818 233 715 EUR се компенсира от маржа под тавана на плащанията за 2017 г.“

         Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.

      Съставено в Страсбург на 4 юли 2017 година.

            За Европейския парламент

            Председател

         A. TAJANI

            За Съвета

            Председател

         M. MAASIKAS

      (1)  ОВ C 373, 20.12.2013 г., стр. 1.

      (2)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

      (3)  Съобщение на Комисията до Съвета и Европейския парламент от 20 декември 2013 г. относно техническата корекция на финансовата рамка за 2014 г. в съответствие с промените в БНД (COM(2013) 928).

      (4)  Решение (ЕС) 2015/435 на Европейския парламент и на Съвета от 17 декември 2014 г. относно мобилизирането на маржа за непредвидени обстоятелства (ОВ L 72, 17.3.2015 г., стр. 4).


title: Решение (EС, Евратом) 2017/1244 на Съвета, взето по взаимно съгласие с председателя на Комисията, от 7 юли 2017 година за назначаване на член на Европейската комисия

text:
               11.7.2017

               BG

               Официален вестник на Европейския съюз

               L 178/12

         РЕШЕНИЕ (EС, Евратом) 2017/1244 НА СЪВЕТА,
   взето по взаимно съгласие с председателя на Комисията,
   от 7 юли 2017 година
   за назначаване на член на Европейската комисия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 246, втора алинея от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид становището на Европейския парламент (1),
   като има предвид, че:

               (1)

               На 23 октомври 2014 г. Европейският съвет прие Решение 2014/749/ЕС (2) за назначаване на Европейската комисия за периода до 31 октомври 2019 г.

               (2)

               В писмо от 28 октомври 2016 г. председателят на Европейската комисия г-н Jean-Claude JUNCKER уведоми Съвета за оставката на г-жа Кристалина ГЕОРГИЕВА като заместник-председател и член на Комисията, считано от 1 януари 2017 г.

               (3)

               В съответствие с член 246, втора алинея от Договора за функционирането на Европейския съюз мястото на член, който е подал оставка, се заема за остатъка от мандата от нов член със същото гражданство.

               (4)

               Поради това следва да се назначи нов член на Комисията,

         ПРИЕ НАСТОЯЩОТО РЕШЕНИЕ:
   Член 1
   По взаимно съгласие с председателя на Комисията г-н Jean-Claude JUNCKER Съветът назначава г-жа Мария ГАБРИЕЛ за член на Комисията за остатъка от мандата, който изтича на 31 октомври 2019 г.
   Член 2
   Настоящото решение влиза в сила в деня на приемането му.

      Съставено в Брюксел на 7 юли 2017 година.

            За Съвета

            Председател

         M. MAASIKAS

      (1)  Становище от 4 юли 2017 г. (все още непубликувано в Официален вестник).

      (2)  ОВ L 311, 31.10.2014 г., стр. 36.


title: Решение на Съвета от 8 ноември 2010 година за подписването от името на Съюза и за временното прилагане на Протокола към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза

text:
               21.1.2011

               BG

               Официален вестник на Европейския съюз

               L 18/2

         РЕШЕНИЕ НА СЪВЕТА
   от 8 ноември 2010 година
   за подписването от името на Съюза и за временното прилагане на Протокола към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза
   (2011/34/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 114, 168, 169 и 172, член 173, параграф 3 и членове 188 и 192 във връзка с член 218, параграф 5 и член 218, параграф 8, първа алинея от него,
   като взе предвид предложението на Европейската комисия,
   като има предвид, че:

               (1)

               На 18 юни 2007 г. Съветът упълномощи Комисията да договори Протокол към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна (1), относно Рамково споразумение за общите принципи на участие на Украйна в програми на Съюза (наричан по-нататък „Протоколът“).

               (2)

               Преговорите приключиха по начин, който удовлетворява Комисията.

               (3)

               Вследствие на влизането в сила на Договора от Лисабон на 1 декември 2009 г. Европейският съюз замени Европейската общност и е неин правоприемник.

               (4)

               Протоколът следва да бъде подписан от името на Съюза при условие за сключването му на по-късна дата.

               (5)

               Протоколът следва да бъде прилаган временно съгласно член 10 от него до приключване на процедурите по неговото сключване,

         ПРИЕ НАСТОЯЩОТО РЕШЕНИЕ:
   Член 1
   Подписването на Протокола към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програмите на Съюза (наричан по-нататък „Протоколът“) се одобрява от името на Съюза при условие за сключването на посочения протокол.
   Текстът на протокола е приложен към настоящото решение.
   Член 2
   Председателят на Съвета е оправомощен да посочи лицето/лицата, упълномощено(и) да подпише(ат) протокола от името на Съюза при условие за сключването му.
   Член 3
   Протоколът се прилага временно от датата на подписването му до приключване на процедурите за неговото сключване.
   Член 4
   Настоящото решение влиза в сила в деня на приемането му.

      Съставено в Брюксел на 8 ноември 2010 година.

            За Съвета

            Председател

         M. WATHELET

      (1)  ОВ L 49, 19.2.1998 г., стр. 3.

      ПРОТОКОЛ
      към Споразумението за партньорство и сътрудничество между Европейските общности и техните държави-членки, от една страна, и Украйна, от друга страна, относно Рамково споразумение между Европейския съюз и Украйна за общите принципи на участие на Украйна в програми на Съюза
      ЕВРОПЕЙСКИЯТ СЪЮЗ, наричан по-нататък „Съюзът“,
      от една страна, и
      УКРАЙНА,
      от друга страна,
      наричани по-нататък заедно „страните“,
      като имат предвид, че:

                  (1)

                  Украйна сключи Споразумение за партньорство и сътрудничество за установяване на партньорство между Европейските общности и техните държави-членки, от една страна, и Украйна, от друга страна (1) (наричано по-нататък „Споразумението“), което влезе в сила на 1 март 1998 г.

                  (2)

                  На 17—18 юни 2004 г. Европейският съвет в Брюксел приветства предложенията на Комисията за европейска политика за съседство (ЕПС) и одобри заключенията на Съвета от 14 юни 2004 г.

                  (3)

                  Съветът многократно е приемал заключения в подкрепа на тази политика.

                  (4)

                  На 5 март 2007 г. Съветът изрази подкрепа за общия и цялостен подход, очертан в Съобщението на Комисията от 4 декември 2006 г., с цел да се даде възможност на държавите партньори по европейската политика за съседство да вземат участие в агенции и програми на Общността в зависимост от заслугите си и когато правните основания позволяват това.

                  (5)

                  Украйна изрази своето желание да участва в редица програми на Съюза.

                  (6)

                  Конкретните ред и условия, по-специално финансовото участие и процедурите за докладване и оценка, свързани с участието на Украйна във всяка отделна програма, следва да се определят под формата меморандум за разбирателство между Комисията и компетентните органи на Украйна,

            СЕ СПОРАЗУМЯХА ЗА СЛЕДНОТО:
      Член 1
      На Украйна се разрешава да участва във всички текущи и бъдещи програми на Съюза, които са отворени за участие на Украйна съгласно съответните разпоредби за приемане на тези програми.
      Член 2
      Украйна участва финансово в общия бюджет на Съюза в съответствие с конкретните програми, в които тя участва.
      Член 3
      Представители на Украйна се допускат да участват като наблюдатели и по въпросите, които засягат Украйна, в управителните комитети, отговарящи за мониторинг на програмите, в които Украйна участва финансово.
      Член 4
      Проектите и инициативите, представени от участници от Украйна, подлежат, доколкото това е възможно, на същите условия, правила и процедури по отношение на съответните програми като онези, които се прилагат спрямо държавите-членки.
      Член 5
      Конкретните ред и условия за участието на Украйна във всяка програма, и по-специално дължимата финансова вноска и процедурите за докладване и оценка, се определят чрез меморандум за разбирателство между Комисията и компетентните органи на Украйна въз основа на критериите, определени от съответните програми.
      Ако Украйна кандидатства за външна помощ от Съюза, за да участва в дадена програма на Съюза въз основа на член 3 от Регламент (ЕО) № 1638/2006 на Европейския парламент и на Съвета от 24 октомври 2006 г. за определяне на общи разпоредби относно установяване на Европейски инструмент за съседство и партньорство (2) или съгласно друг подобен регламент, предвиждащ външна помощ за Украйна от Съюза, който може да бъде приет в бъдеще, условията, уреждащи ползването на външната помощ на Съюза от страна на Украйна, се определят чрез споразумение за финансиране, като се спазва по-конкретно член 20 от Регламент (ЕО) № 1638/2006.
      Член 6
      В съответствие с Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), във всеки меморандум за разбирателство, сключен съгласно член 5, се посочва, че финансовият контрол или одитите, или другите проверки, включително административните разследвания, ще се извършват от или под ръководството на Комисията, Европейската служба за борба с измамите (OLAF) и Сметната палата.
      Изготвят се подробни разпоредби за финансов контрол и одит, административни мерки, санкции и събиране на вземания, с които да се предоставят правомощия на Комисията, Европейската служба за борба с измамите и Сметната палата, съответстващи на правомощията им по отношение на бенефициери или изпълнители, установени в Съюза.
      Член 7
      Настоящият протокол се прилага за срока на действие на споразумението.
      Настоящият протокол се подписва и одобрява от страните в съответствие техните съответни процедури.
      Всяка страна може да денонсира настоящия протокол с писмена нотификация до другата страна. Настоящият протокол се прекратява шест месеца след датата на такова нотифициране.
      Прекратяването на протокола вследствие на денонсиране от която и да било от страните не се отразява върху проверките и контрола, които следва да бъдат извършвани, когато това е уместно, в съответствие с разпоредбите, предвидени в членове 5 и 6.
      Член 8
      Не по-късно от три години след датата на влизане в сила на настоящия протокол и на всеки три години след това двете страни могат да правят преглед на прилагането на настоящия протокол въз основа на реалното участие на Украйна в програми на Съюза.
      Член 9
      Настоящият протокол се прилага, от една страна, на териториите, на които се прилага Договорът за функционирането на Европейския съюз, и при условията, определени в този договор, и от друга страна, на територията на Украйна.
      Член 10
      Настоящият протокол влиза в сила на първия ден от месеца, следващ датата, на която страните се уведомят взаимно по дипломатически път за приключването на необходимите процедури за неговото влизане в сила.
      Страните се договарят, че до влизането в сила на настоящия протокол той се прилага временно от датата на подписването му, до сключването му на по-късна дата.
      Член 11
      Настоящият протокол съставлява неразделна част от Споразумението.
      Член 12
      Настоящият протокол е съставен в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и украински език, като текстовете на всички езици са еднакво автентични.

         Съставено в Брюксел на двадесет и втори ноември две хиляди и десета година.
         Hecho en Bruselas, el veintidós de noviembre de dos mil diez.
         V Bruselu dne dvacátého druhého listopadu dva tisíce deset.
         Udfærdiget i Bruxelles den toogtyvende november to tusind og ti.
         Geschehen zu Brüssel am zweiundzwanzigsten November zweitausendzehn.
         Kahe tuhande kümnenda aasta novembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Νοεμβρίου δύο χιλιάδες δέκα.
         Done at Brussels on the twenty-second day of November in the year two thousand and ten.
         Fait à Bruxelles, le vingt-deux novembre deux mille dix.
         Fatto a Bruxelles, addì ventidue novembre duemiladieci.
         Briselē, divi tūkstoši desmitā gada divdesmit otrajā novembrī
         Priimta du tūkstančiai dešimtų metų lapkričio dvidešimt antrą dieną Briuselyje.
         Kelt Brüsszelben, a kétezer-tizedik év november huszonkettedik napján.
         Magħmul fi Brussell, fit-tnejn u għoxrin jum ta’ Novembru tas-sena elfejn u għaxra.
         Gedaan te Brussel, de tweeëntwintigste november tweeduizend tien.
         Sporządzono w Brukseli dnia dwudziestego drugiego listopada roku dwa tysiące dziesiątego.
         Feito em Bruxelas, em vinte e dois de Novembro de dois mil e dez.
         Întocmit la Bruxelles la douăzeci și doi noiembrie două mii zece.
         V Bruseli dňa dvadsiateho druhého novembra dvetisícdesať.
         V Bruslju, dne dvaindvajsetega novembra leta dva tisoč deset.
         Tehty Brysselissä kahdentenakymmenentenätoisena päivänä marraskuuta vuonna kaksituhattakymmenen.
         Som skedde i Bryssel den tjugoandra november tjugohundratio.
         Вчинено в мiстi Брюссель двадцять другого листопада двi тисячi десятого року.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraìne
            Pour l'Ukraine
            Per l'Ucraina
            Ukrainas vārdā –
            Ukrainos vardu
            Ukrajna részéről
            Għall-Ukraina
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            För Ukraina
            За Украïнy

         (1)  ОВ L 49, 19.2.1998 г.,стр. 3.

         (2)  ОВ L 310, 9.11.2006 г., стр. 1.

         (3)  ОВ L 248, 16.9.2002 г., стр. 1.


title: 2012/594/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Евроюст за финансовата 2010 година#Резолюция на Европейския парламент от 10 май 2012 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Евроюст за финансовата 2010 година

text:
               17.10.2012

               BG

               Официален вестник на Европейския съюз

               L 286/267

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Евроюст за финансовата 2010 година
   (2012/594/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Евроюст за финансовата 2010 година,

               —

               като взе предвид доклада на Сметната палата относно окончателните годишни отчети на Евроюст за финансовата 2010 година, придружен от отговорите на Евроюст (1),

               —

               като взе предвид препоръката на Съвета от 21 февруари 2012 г. (06083/2012 – C7- 0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Решение на Съвета 2002/187/ПВР от 28 февруари 2002 година за създаване на Евроюст с оглед засилване на борбата срещу сериозната престъпност (3), и по-специално член 36 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0128/2012),

               1.

               Освобождава от отговорност административния директор на Евроюст във връзка с изпълнението на бюджета на Евроюст за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на административния директор на Евроюст, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 140.

      (2)  ОВ L 248, 16.9.2002 г., стр. 1.

      (3)  ОВ L 63, 6.3.2002 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Евроюст за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Евроюст за финансовата 2010 година,

                  —

                  като взе предвид доклада на Сметната палата относно окончателните годишни отчети на Евроюст за финансовата 2010 година, придружен от отговорите на Евроюст (1),

                  —

                  като взе предвид препоръката на Съвета от 21 февруари 2012 г. (06083/2012 – C7- 0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Решение на Съвета 2002/187/ПВР от 28 февруари 2002 година за създаване на Евроюст с оглед засилване на борбата срещу сериозната престъпност (3), и по-специално член 36 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0128/2012),

                  A.

                  като има предвид декларацията на Сметната палата, че е получила достатъчна увереност, че годишните отчети на Евроюст за финансовата 2010 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2011 г. Парламентът освободи административния директор на Евроюст от отговорност във връзка с изпълнението на бюджета на Агенцията за финансовата 2009 година (5) и в резолюцията, придружаваща решението за освобождаване от отговорност, Парламентът, наред с другото:

                              —

                              призовава Агенцията да информира органа по освобождаване от отговорност за мерките, предприети с цел избягване на пренасянето на бюджетни кредити,

                              —

                              изрази загриженост поради факта, че Сметната палата отново констатира слабости в планирането и провеждането на процедурите за набиране на персонал; по-точно констатира, че процентът на незаетите длъжности е все още твърде висок (24 %), макар и по-нисък в сравнение с 2008 (26 %) и 2007 г. (33 %),

                              —

                              призова Агенцията да предприеме незабавни действия за подобряване на процедурата за набиране на персонал, намаляване на броя на срочно наетите служители, преструктуриране на отдела за човешки ресурси, разработване на план за управление на човешките ресурси, засилване на мониторинга на дейността в областта на човешките ресурси и преглед на съдържанието на регистъра на изключенията;

                  В.

                  като има предвид, че бюджетът на Агенцията за финансовата 2010 година е 32 300 000 EUR, което представлява увеличение от 14,5 % спрямо финансовата 2009 година;

                  Г.

                  като има предвид, че вноската на Съюза в бюджета на Агенцията за 2010 г. е 30 163 220 EUR в сравнение с 24 799 400 EUR през 2009 г. (6), което представлява увеличение от 21,62 %,

         Бюджетно и финансово управление

                  1.

                  Отбелязва, че съгласно годишния доклад за дейността Агенцията е изпълнила 97,8 % от своите бюджетни кредити за поети задължения от оперативния бюджет през 2010 г.; отбелязва по-специално, че в сравнение с 2009 г. изпълнението на бюджета е нараснало със:

                              —

                              18,6 % по дял 1 (Разходи за персонал),

                              —

                              6 % по дял 2 (Администрация),

                              —

                              34 % по дял 3 (Оперативни разходи).

                  2.

                  Отбелязва, че на Агенцията са предоставени 2 159 000 EUR от Комисията за участието в програмите в областта на наказателното правосъдие (съвместни екипи за разследване) и че тя е получила 95 % от тази сума през 2010 г.

         Трансфери и пренос на бюджетни кредити

                  3.

                  Въз основа на годишния доклад за дейността констатира, че през 2010 г. са извършени шест бюджетни трансфера.

                  4.

                  Констатира от годишния доклад за дейността, че автоматично пренесените бюджетни кредити за поети задължения (с изключение на безвъзмездните средства) са се увеличили от 16 % през 2009 г. до 20 % през 2010 г. с общо 6 100 000 EUR през 2010 г.

                  5.

                  Призовава Агенцията да информира органа по освобождаване от отговорност за мерките, предприети с цел избягване на пренасянето на бюджетни кредити; изразява особена загриженост относно прекомерните преноси по дял III, които възлизат на 38 % от общия бюджет за дял III, и подчертава, че Сметната палата подчертава този недостатък от няколко години.

                  6.

                  Изразява съжаление във връзка с високото ниво на пренесените към 2011 г. оперативни разходи; отбелязва отговора на Агенцията, че това се дължи основно на проекта за разглеждане на организационната структура, новата компютърна инфраструктура и разходите за обработка на данните; приветства мерките, които Агенцията ще предприеме през 2012 г., и особено изготвянето на конкретни планове за възлагане на обществени поръчки за всеки отдел; призовава Агенцията да въведе тези мерки незабавно; приветства уверенията, че необходимите разрешения и ангажименти във връзка с възлагането на обществени поръчки ще бъдат дадени възможно най-рано през годината, и призовава Агенцията да спази тези уверения.

         Процедури за възлагане на обществени поръчки

                  7.

                  Въз основа на годишния доклад за дейността отбелязва, че през 2010 г. са приключени девет открити процедури, седем процедури на договаряне, три междуинституционални процедури и една съвместна процедура с международна организация и в резултат от тях са подписани 29 нови договора.

                  8.

                  Признава забележките на Сметната палата, че в един случай комисията за оценка на офертите не е приложила корекционните коефициенти, публикувани в тръжните условия; поради тази причина призовава Агенцията да предотврати други подобни грешки и да гарантира, че стандартите за качество на процедурите, които се използват при търговете, се спазват.

         Регистър на изключенията

                  9.

                  Въз основа на годишния доклад за дейността констатира, че през 2010 г. в регистъра на изключенията са регистрирани шест нови решения за изключения, от които четири касаят въпроси в областта на бюджета, финансите и обществените поръчки и две — въпроси в областта на човешките ресурси.

                  10.

                  Отбелязва по-конкретно, че четирите изключения във връзка с въпросите в областта на бюджета, финансите и обществените поръчки са свързани съответно със:

                              —

                              делегирането на правото за извършване на трансфери съгласно член 23, параграф 1 от Финансовия регламент на Евроюст,

                              —

                              член 75 от Финансовия регламент на Евроюст и отпускането на безвъзмездни средства от Евроюст (Европейска съдебна мрежа) и фактът, че срокът на изключението изтече на 31 декември 2010 г.,

                              —

                              удължаването на договор, който е трябвало да бъде прекратен, в резултат на което на 27 декември 2010 г. се стигна до подписването на нов договор след провеждането на тръжна процедура,

                              —

                              увеличението на заделената сума в решение за възлагане от 2008 г. (през 2008 г.);

                        призовава Агенцията да информира органа по освобождаване от отговорност относно статута на двете изключения, които все още са валидни в края на 2010 г.

                  11.

                  Отбелязва, че двете изключения във връзка с въпросите в областта на човешките ресурси са свързани със:

                              —

                              удължаването на назначението на служител, за да може той да продължи да заема временно длъжността началник отдел,

                              —

                              временното преместване на служител в интерес на службата по член 7 от Правилника за длъжностните лица;

                        въз основа на твърдението на Агенцията отбелязва, че двата случая са приключили на 15 октомври 2010 г.

         Човешки ресурси (ЧР)

                  12.

                  Изразява загриженост поради факта, че Сметната палата отново констатира слабости в провеждането на процедурите за набиране на персонал; по-точно констатира, че процентът на незаетите длъжности е все още висок (13 %), макар и по-нисък в сравнение с 2009 (24 %), 2008 (26 %) и 2007 г. (33 %); съответно призовава Агенцията да изготви цялостен план за действие за набирането на персонал, за да намали значително процента на незаетите длъжности, и да информира органа по освобождаване от отговорност за това.

                  13.

                  Признава забележката на Сметната палата, че, въпреки че набирането на персонал не може да се извършва на базата на списъци с одобрени кандидати с изтекъл срок на действие, през 2010 г. е назначен служител въз основа на списък, чийто срок е изтекъл през януари 2009 г. и чието удължаване не е прието; призовава Агенцията да гарантира, че всички решения относно набирането на персонал са адекватно документирани, за да се избегнат подобни ситуации в бъдеще.

                  14.

                  Изразява съжаление поради този факт и призовава Агенцията да следи внимателно валидността на всички списъци с одобрени кандидати за назначение, за да предотврати подобни грешки в бъдеще; приветства отговора на Агенцията, че назначенията от списък с одобрени кандидати ще се провеждат единствено след проверка на уместността на конкретните назначения.

                  15.

                  Призовава Агенцията да прекрати тези практики и да спазва правилата за набиране на персонал.

                  16.

                  Изразява съжаление поради факта, че комисията за оценка на офертите не е приложила корекционните коефициенти, публикувани в тръжните условия; приветства предоставената от Агенцията информация, че са предприети мерки, които включват предоставянето на административния директор на цялата документация относно съществената и търговската оценка за всяка обществена поръчка преди възлагането на договора; приветства поетия от Агенцията ангажимент за честни, прозрачни и точни процедури по възлагане на обществени поръчки, което ще допринесе за финансовото доверие в организацията, и призовава Агенцията да предприеме мерки, за да гарантира напълно изпълнението на този ангажимент.

         Изпълнение

         Преглед на организационната структура

                  17.

                  Въз основа на годишния доклад за дейността отбелязва, че прегледът на организационната структура, който започна през 2009 г., продължи през 2010 г. и че е изготвено предложение за многогодишния план за политиката относно персонала за периода 2012—2014 г., както и щатните разписания за 2011 и 2012 г.; отбелязва също, че до края на 2010 г. консултантска фирма е представила подробен план за фазата на изпълнение, който впоследствие е обсъден и одобрен от колегиалния орган на Агенцията.

         Финансово отчитане и анализ

                  18.

                  Отбелязва твърдението в годишния доклад за дейността на Агенцията, че нейният отдел за бюджет, финанси и обществени поръчки е въвел подобрен метод на финансово отчитане и анализ на равнището на отдела; разбира, че понастоящем началниците на отдели получават пълна информация за своите разходи и поети ангажименти по бюджетни редове и че информацията се представя ежемесечно и на всеки три месеца, като се осигурява съпоставка с бюджета за годината и за предходната година, по месеци и общо.

                  19.

                  Счита, че последователното прилагане на този метод би трябвало да доведе до по-добро бюджетно и финансово управление; призовава Агенцията да информира органа по освобождаване от отговорност за конкретните резултати вследствие на прилагането на този метод.

         Отговорности на административния директор

                  20.

                  Припомня, че административният директор на Агенцията се отчита пред органа по освобождаване от отговорност за изпълнението на приходите и разходите на бюджета и отговаря за създаването на организационна структура, както и на подходящи вътрешни системи и процедури за управление и контрол с цел окончателните отчети да не съдържат съществени неточности, и също така да се гарантира, че свързаните с отчетите операции са законосъобразни и редовни.

                  21.

                  Въпреки това признава забележката на Сметната палата, че административният директор не отговаря де факто за по-голямата част от решенията във връзка с текущото управление, които се вземат от колегиалния орган на Агенцията въз основа на съответните разпоредби от учредителното Решение 2002/187/ПВР; призовава Агенцията да разгледа и отстрани тази аномалия във възможно най-кратък срок; посочва, че ако продължават да съществуват неясноти, предвиденият нов регламент за Агенцията следва да отстрани този структурен недостатък.

                  22.

                  Отбелязва твърдението на Агенцията, че нейният колегиален орган няма средства да предефинира съответните роли и отговорности на административния директор и колегиалния орган, за да разреши проблема с дублирането на отговорности, но че са предприети мерки, за да се гарантира, че административният директор може да действа в съответствие със своите отговорности.

         Годишна работна програма (ГРП)

                  23.

                  Подчертава, че е важно да се свържат показателите на Агенцията с нейните цели, бюджет и годишна работна програма, за да се даде възможност на заинтересованите страни да направят оценка на резултатите от дейността на Агенцията; поради тази причина настоятелно призовава Агенцията да информира органа по освобождаване от отговорност за установените от нея ключови показатели и тяхната връзка с нейните цели, бюджет и годишна работна програма.

                  24.

                  Счита, че вътрешният процес на Агенцията в подкрепа на съставянето на нейната годишна работна програма оказва значително въздействие върху надеждността на информацията, която Агенцията предоставя на заинтересованите страни и на органа по освобождаване от отговорност; поради тази причина настоятелно призовава Агенцията да гарантира последователност на своето планиране, подходящи процедури и насоки и да представи достатъчно документация в подкрепа на годишната работна програма, за да се предостави информация за всички извършвани дейности и за средствата, планирани за всяка дейност.

                  25.

                  Изразява загриженост, че възлагането на отговорност за изготвянето и приемането на годишната работна програма не е уточнено в учредителното Решение 2002/187/ПВР; счита, че това може да доведе до объркване и липса на отговорност при изготвянето и приемането на годишната работна програма; следователно призовава Агенцията да коригира бързо този недостатък и да информира органа по освобождаване от отговорност за предприетите действия.

                  26.

                  Настоятелно призовава Агенцията да предприеме действия, за да гарантира, че правното основание за изпълнението на бюджета ѝ не се поставя под въпрос и че нейната годишна работна програма е пълна и съдържа цялата необходима информация (т.е. информация за всички дейности, извършвани от Агенцията, и средствата, планирани за всяка дейност).

                  27.

                  Също така призовава Агенцията да изготви многогодишен стратегически план в областта на ИТ за оперативните и помощните дейности.

         Вътрешен одит

                  28.

                  Отбелязва, че все още не са изпълнени 12 „много важни“ препоръки на службата за вътрешен одит, две от които са отчетени като изпълнени от Агенцията, и призовава службата за вътрешен одит да изясни действителното състояние на тяхното изпълнение.

                  29.

                  Отбелязва, че изпълнението на осем „много важни“ препоръки е забавено след датата, определена от Агенцията в първоначалния ѝ план за действие; отбелязва, че забавянето е над 12 месеца при шест от тези препоръки, които се отнасят за:

                              —

                              прегледа на съдържанието на регистъра на изключенията и корективните действия в тази връзка,

                              —

                              разработването на план за управление на човешките ресурси,

                              —

                              засилването на мониторинга на дейността в областта на човешките ресурси,

                              —

                              намаляването на броя на срочно наетите служители,

                              —

                              промяната на организацията на отдела за човешки ресурси,

                              —

                              въвеждането на интегриран ИТ инструмент за човешките ресурси.

                  30.

                  Настоятелно призовава Агенцията да изпълни по подходящ начин препоръките, отправени от службата за вътрешен одит, и да информира органа по освобождаване от отговорност за предприетите мерки в тази връзка.

                  31.

                  Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

                  32.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 10 май 2012 г. (7) относно резултатите от дейността, финансовото управление и контрола на агенциите.

         (1)  ОВ C 366, 15.12.2011 г., стр. 140.

         (2)  ОВ L 248, 16.9.2002 г., стр. 1.

         (3)  ОВ L 63, 6.3.2002 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 250, 27.9.2011 г., стр. 215.

         (6)  ОВ L 64, 12.3.2010 г., стр. 1052.

         (7)  Приети текстове, P7_TA(2012)0164 (вж. стр. 388 от настоящия брой на Официален вестник).

      ПРИЛОЖЕНИЕ

         ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

                  Евроюст

                  2006

                  2007

                  2008

                  2009

                  Изпълнение

                  n.a.

                  липсата на показатели, слабостите в измерването на удовлетворението на потребителите и липсата на съгласуваност между бюджета и работната програма затрудняват извършването на оценка на резултатите от дейността на Евроюст

                  призовава Агенцията да информира органа по освобождаване от отговорност за ключовите показатели за изпълнението и тяхната връзка с нейните цели, бюджет и работна програма

                  Пренос на бюджетни кредити

                  принципите на ежегодност и специфичност не са стриктно спазени; управлението на бюджета показва висок брой трансфери на бюджетни кредити между бюджетни редове и в много случаи оправдателната документация не е достатъчно подробна

                  принципът на ежегодност не е стриктно спазен: високо равнище на пренесените бюджетни кредити и слабости в планирането и мониторинга (бюджет: 18 900 000 евро; бюджетни кредити: 18 000 000 евро; пренос: 5 200 000 евро)

                              —

                              принципът на ежегодност не е стриктно спазен: равнището на бюджетните кредити, които са пренесени от предходната година и впоследствие са освободени (1 000 000 EUR или 25 % от пренесените бюджетни кредити), е високо

                              —

                              призовава Комисията да поддържа на възможно най-ниско равнище паричните средства в наличност на Евроюст; Евроюст разполага трайно с висок размер на парични средства в наличност (декември 2008 г.: 4 612 878,47 EUR)

                              —

                              Сметната палата няма коментари относно равнището на преносите и освобождаването на бюджетни кредити за 2009 г.

                              —

                              призовава Агенцията да информира органа по освобождаване от отговорност за мерките, предприети с цел избягване на пренасянето на бюджетни кредити, тъй като това беше постоянна тема по време на предходните процедури по освобождаване от отговорност

                  Процедури за възлагане на обществени поръчки

                  слабости в процедурите за възлагане на обществени поръчки

                  слабости в процедурите за възлагане на обществени поръчки, както и през предходните две години (т.е. Агенцията е продължила действието на съществуващите договори, което е в нарушение на правилата)

                  слабости в процедурите за възлагане на обществени поръчки, както и през предходните три години: в повечето случаи на възлагане на обществени поръчки не е извършвана предварителна оценка на пазарната стойност преди стартирането на процедурата; слабости по отношение на контрола върху договорите и планирането на процедурите за възлагане на обществени поръчки; призовава Агенцията да информира органа по освобождаване от отговорност относно плана за преодоляване на тази ситуация

                  приветства Агенцията за установяването на мерки за оценка на пазарната стойност на съответните продукти/услуги преди стартирането на процедура за възлагане на обществени поръчки; счита, че тази инициатива е важна практика, която трябва да бъде последвана и от други агенции; в допълнение приветства годишния план за обществени поръчки на Агенцията за 2009 г., който значително помогна на отделите и службите на Агенцията в управлението на техните тръжни процедури; счита, че тези инициативи подобряват насоките и контрола от страна на разпоредителя с бюджетни кредити

                  Човешки ресурси

                  n.a.

                              —

                              слабости в процедурите по набиране на персонал

                              —

                              намаляване на процента на незаетите длъжности от 34 % в края на 2007 г. до 25 % в края на 2008 г.

                              —

                              слабости в планирането на набирането на персонал

                              —

                              слабости в планирането и провеждането на процедурите за набиране на персонал: 26 % от длъжностите са все още незаети

                              —

                              Евроюст не е спазил принципа на специфичност

                              —

                              призовава Агенцията да информира органа по освобождаване от отговорност за своята нова процедура за набиране на персонал

                              —

                              Сметната палата констатира слабости в планирането и провеждането на процедурите за набиране на персонал (24 % от длъжностите остават незаети)

                              —

                              призовава Агенцията да изготви цялостен план за действие за набирането на персонал, за да намали значително процента на незаетите длъжности, и да информира органа по освобождаване от отговорност за това

                              —

                              призовава Агенцията да намали броя на срочно наетите служители до броя, препоръчан от службата за вътрешен одит

                              —

                              изразява загриженост във връзка със забележката на Сметната палата, че от шест длъжности на средно управленско ниво в Агенцията три са запълнени временно от „изпълняващи длъжността“ служители

                  Вътрешен одит

                  n.a.

                  n.a.

                  призовава Агенцията да изпълни 26-те препоръки на Службата за вътрешен одит; призовава Агенцията да изпълни незабавно следните препоръки по отношение на управлението на човешките ресурси: да изготви краткосрочен план за запълване на свободните към момента работни места; да промени организацията на отдела за човешки ресурси; да намали броя на срочно наетите служители; да укрепи процедурата за набиране на персонал; да приеме правилата за прилагане във връзка с развитието на кариерата; да гарантира независимостта на членовете на комисията за подбор, както и да гарантира правилното прилагане на процедурите за възлагане на обществени поръчки

                  призовава Агенцията да информира органа по освобождаване от отговорност за причините за забавянето в изпълнението на препоръките, отправени от службата за вътрешен одит на 31 декември 2008 г., и да предприеме незабавни действия за подобряване на процедурата за набиране на персонал, намаляване на броя на срочно наетите служители, преструктуриране на отдела за човешки ресурси, разработване на план за управление на човешките ресурси, засилване на мониторинга на дейността в областта на човешките ресурси и преглед на съдържанието на регистъра на изключенията


title: 2012/582/ЕС: Решение на Европейския парламент от 10 май 2012 година относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2010 година#Резолюция на Европейския парламент от 10 май 2012 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2010 година

text:
               17.10.2012

               BG

               Официален вестник на Европейския съюз

               L 286/221

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2010 година
   (2012/582/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за мрежова и информационна сигурност за финансовата 2010 година,

               —

               като взе предвид доклада на Сметната палата относно окончателните годишни отчети на Европейската агенция за мрежова и информационна сигурност за финансовата 2010 година, придружен от отговорите на Агенцията (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 460/2004 на Европейския парламент и на Съвета от 10 март 2004 година относно създаване на Европейската агенция за мрежова и информационна сигурност (3), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по промишленост, изследвания и енергетика (A7-0136/2012),

               1.

               Освобождава от отговорност изпълнителния директор на Европейската агенция за мрежова и информационна сигурност във връзка с изпълнението на бюджета на Агенцията за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за мрежова и информационна сигурност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 15.

      (2)  ОВ L 248, 16.9.2002 г., стр. 1.

      (3)  ОВ L 77, 13.3.2004 г., стр. 1.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2012 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за мрежова и информационна сигурност за финансовата 2010 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция за мрежова и информационна сигурност за финансовата 2010 година,

                  —

                  като взе предвид доклада на Сметната палата относно окончателните годишни отчети на Европейската агенция за мрежова и информационна сигурност за финансовата 2010 година, придружен от отговорите на Агенцията (1),

                  —

                  като взе предвид препоръката на Съвета от 21 февруари 2012 г. (06083/2012 – C7-0051/2012),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 460/2004 на Европейския парламент и на Съвета от 10 март 2004 година относно създаване на Европейската агенция за мрежова и информационна сигурност (3), и по-специално член 17 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по промишленост, изследвания и енергетика (A7-0136/2012),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейската агенция за мрежова и информационна сигурност („Агенцията“) за финансовата 2010 година са надеждни и че свързаните с тях операции са законосъобразни и редовни;

                  Б.

                  като има предвид, че на 10 май 2011 г. Парламентът освободи изпълнителния директор на Агенцията от отговорност във връзка с изпълнението на нейния бюджет за финансовата 2009 година (5) и в резолюцията, придружаваща решението за освобождаване от отговорност, Парламентът, наред с другото:

                              —

                              изразява загриженост за това, че Сметната палата съобщи за пренесени за следващата година бюджетни кредити в размер на 19 % от общия бюджет на Агенцията,

                              —

                              настоятелно призовава Агенцията да въведе пълна физическа инвентаризация и да гарантира точността на счетоводните записи,

                              —

                              настоятелно призовава Агенцията да:

                                          —

                                          подобри прозрачността относно прогнозите и лицата, които носят отговорност за проектите,

                                          —

                                          подобри процедурата за даване на разрешение за възлагане на обществени поръчки при вземането на финансови решения и изготвянето на работни програми,

                                          —

                                          гарантира пълно оповестяване на допуснатите изключения в своя годишен доклад за дейността,

                                          —

                                          осигури целесъобразно проследяване на евентуалните нередности,

                                          —

                                          развие последващ контрол и докладва за резултатите от него;

                  В.

                  като има предвид, че общият бюджет на Агенцията за 2010 г. възлизаше на 8 113 188 EUR, което е с 0,05 % по-малко от нейния бюджет за 2009 г.; като има предвид, че първоначалната вноска на Съюза в бюджета на Агенцията за 2010 г. беше 7 288 200 EUR (6) в сравнение със 7 800 000 EUR през 2009 г.,

         Бюджетно и финансово управление

                  1.

                  Припомня, че първоначалната вноска на Съюза в бюджета на Агенцията възлизаше на 7 288 200 EUR за 2010 г.; отбелязва обаче, че към тази сума са добавени 640 000 EUR възстановен излишък, в резултат на което вноската на Съюза за 2010 г. става 7 928 200 EUR.

                  2.

                  Отбелязва от годишните отчети на Агенцията за финансовата 2010 година, че нейният първоначален бюджет възлиза на 7 928 200 EUR; все пак отбелязва, че управителният съвет измени бюджета, за да отрази приноса на страните от ЕАСТ в размер на 184 988 EUR.

                  3.

                  Отбелязва въз основа на годишните отчети, че са поети задължения за 99,95 % от бюджетните кредити в сравнение с 94,40 % през 2009 г., докато плащанията са достигнали 76,46 % от общите управлявани бюджетни кредити в сравнение със 75,67 % през 2009 г.

         Пренесени бюджетни кредити

                  4.

                  Отбелязва въз основа на годишните отчети на Агенцията, че договорените в края на 2010 г., но все още неизплатени бюджетни кредити за поети задължения в размер на 1 987 011 EUR, бяха пренесени за 2011 г.; отбелязва също така, че общият размер на пренесените бюджетни кредити, отменени през 2010 г., е 89 185 EUR.

                  5.

                  Изразява отново своята загриженост за това, че Сметната палата съобщи за 52 % пренесени бюджетни кредити от оперативния бюджет на Агенцията (дял III); изразява загриженост във връзка с факта, че ситуацията показва забавяне при изпълнението на дейностите на Агенцията, финансирани по дял III от бюджета, и че това противоречи на бюджетния принцип за ежегодност; още веднъж настоятелно призовава Агенцията да информира органа по освобождаване от отговорност за действията, предприети от Агенцията за отстраняване на тези слабости.

         Процедури за възлагане на обществени поръчки

                  6.

                  Признава, че през 2011 г. Агенцията извърши последващ контрол с цел подобряване на резултатите от вътрешния контрол при процедурите за възлагане на обществени поръчки; все пак настоятелно призовава Агенцията да въведе също и ефективни мерки за предварителна проверка с цел предотвратяване на слабости при възлагането на обществени поръчки; и призовава Сметната палата да провери ефективността на тези мерки.

                  7.

                  Информиран е от Агенцията, че тя е повишила прозрачността по отношение на прогнозите и лицата, които носят отговорност за проектите; подобрила е процедурата за даване на разрешение за възлагане на обществени поръчки при вземането на финансови решения и изготвянето на работни програми; гарантирала е пълно оповестяване на допуснатите изключения в своя годишен доклад за дейността и е осигурила целесъобразно проследяване на евентуалните нередности; независимо от това призовава Сметната палата да гарантира ефективността на тези мерки пред органа по освобождаване от отговорност.

                  8.

                  Отбелязва въз основа на годишния доклад за дейността на Агенцията, че резултатите ѝ във връзка с договорите за обществени поръчки, сключени по стартиралите през 2010 г. процедури за възлагане на обществени поръчки, са както следва:

                              —

                              договори: 52, включително 20 договора за услуги и 9 рамкови договора за услуги,

                              —

                              нареждания за покупки: 233, от които 79 са издадени съгласно съществуващ рамков договор за услуги,

                              —

                              стартирали процедури за възлагане на обществени поръчки: 36, включително 13 открити процедури.

         Възстановяване на средства от данъчните органи на приемащата държава членка

                  9.

                  Отново отбелязва с разочарование, че не е постигнат напредък спрямо предходната година във връзка с възстановяването от данъчните органи на приемащата държава членка на 45 000 EUR, което представлява сумата на ДДС, платена предварително от Агенцията; следователно настоятелно призовава Агенцията да информира органа по освобождаване от отговорност, когато приемащата държава членка възстанови тази сума.

         Човешки ресурси

                  10.

                  Изразява загриженост за това, че все още са налице слабости при процедурите за подбор на персонал, които излагат на опасност прозрачността на тези процедури; признава, че Сметната палата съобщи, че комисиите за подбор не са определили предварително прагове за покана на кандидатите за събеседване, нито необходимите стандарти за включването им в списъка с резервите; следователно настоятелно призовава Агенцията да поправи незабавно това положение и да информира органа по освобождаване от отговорност за предприетите действия; отбелязва също така, че мерките, предприети от Агенцията досега, се оказаха недостатъчни в това отношение; счита, че органът по освобождаване от отговорност не трябва да допуска повече повтаряне на тези слабости.

                  11.

                  Отбелязва въз основа на годишните отчети на Агенцията, че към края на 2010 г. в Агенцията са работили 40 временно наети служители и 11 договорно наети служители; отбелязва също така, че в края на 2010 г. бяха налице 4 свободни места за временно наети служители и 2 свободни места за договорно наети служители, както и че през четвъртото тримесечие на 2010 г. приключиха процедурите за подбор за 3 свободни места за временно наети служители, а в началото на 2011 г. стартираха процедурите за подбор на договорно наети служители.

                  12.

                  Освен това отбелязва въз основа на годишния доклад за дейността, че приоритетите на отдела за човешки ресурси на Агенцията за 2010 г. бяха:

                              —

                              повтарящо се планиране на ресурсите (план на политиката за персонала),

                              —

                              положителни измерими мерки за задържане на персонала,

                              —

                              услуги чрез електронни работни потоци,

                        следователно призовава Сметната палата да потвърди пред органа по освобождаване от отговорност дали тези приоритети се прилагат ефективно.

         Системи за вътрешен контрол

                  13.

                  Признава, че Агенцията прилага и консолидира своите вътрешни процедури и упражнява вътрешен контрол по отношение на всички финансови потоци, както е посочено в нейната работна програма за 2010 г.

         Вътрешен одит

                  14.

                  Освен това отбелязва, че службата за вътрешен одит (IAS) извърши оценка на умерения риск за Агенцията с цел актуализиране на одитните приоритети и плана за одит на IAS за периода 2010—2012 г.; по-специално отбелязва, че Агенцията поема висок риск при планирането, счетоводната отчетност, изпълнението на бюджета, развойната дейност и управлението в областта на информационните технологии, непрекъснатостта на работата, отношенията със заинтересованите страни, външната комуникация, анализа на въздействието и оценката; следователно настоятелно призовава Агенцията незабавно да определи необходимите мерки за намаляване на рисковете в горепосочените области.

                  15.

                  Отбелязва, че през 2010 г. IAS извърши одит на „планиране: заинтересовани страни и цели на операциите“, за да оцени и предостави разумни гаранции относно целесъобразността и ефективността на системата за вътрешен контрол, свързана с приноса и потребностите на заинтересованите страни, както и ефективността на разпределението на ресурсите във връзка с приоритетите на оперативните дейности.

                  16.

                  Отбелязва за Агенцията, че IAS направи 10 препоръки, три от които бяха оценени като „много важни“ и седем като „важни“; отбелязва, че тези „много важни препоръки“ засягат:

                              —

                              изготвянето на карта за очакванията,

                              —

                              участието на заинтересованите страни в планирането на проекта,

                              —

                              подобряването на управлението на отношенията със заинтересованите страни чрез подходящ инструмент, свързан с информационните технологии.

                  17.

                  Настоятелно призовава Агенцията да продължи да:

                              —

                              включва заинтересованите страни на етапа преди/на съставяне на временната работна програма на Агенцията,

                              —

                              разработва многогодишна рамка за определяне на основните области на интереси и формулиране на приоритети,

                              —

                              подобрява използването на обратната информация от заинтересовани страни,

                        също така призовава Агенцията да информира органа по освобождаване от отговорност за мерките, предприети в тази връзка.

                  18.

                  Отбелязва, че четирите много важни препоръки, свързани с одита на обществените поръчки от 2009 г., са отчетени като изпълнени от Агенцията и понастоящем се разглеждат от IAS.

                  19.

                  Обръща внимание на препоръките от предишните си доклади за освобождаване от отговорност във връзка с изпълнението на бюджета, включени в приложението към настоящата резолюция.

                  20.

                  По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2012 г. (7) относно резултатите от дейността, финансовото управление и контрола на агенциите.

         (1)  ОВ C 366, 15.12.2011 г., стр. 15.

         (2)  ОВ L 248, 16.9.2002 г., стр. 1.

         (3)  ОВ L 77, 13.3.2004 г., стр. 1.

         (4)  ОВ L 357, 31.12.2002 г., стр. 72.

         (5)  ОВ L 250, 27.9.2011 г., стр. 186.

         (6)  ОВ L 64, 12.3.2010 г., стр. 759.

         (7)  Приети текстове, P7_TA(2012)0164 (вж. страница 388 от настоящия брой на Официален вестник).

      ПРИЛОЖЕНИЕ

         ПРЕПОРЪКИ НА ЕВРОПЕЙСКИЯ ПАРЛАМЕНТ ОТ ПРЕДХОДНИ ГОДИНИ

                  Европейска агенция за мрежова и информационна сигурност

                  2006 г.

                  2007 г.

                  2008 г.

                  2009 г.

                  Изпълнение

                  n.a.

                  n.a.

                              —

                              Призовава Агенцията да направи диахроничен анализ на дейностите, проведени през настоящата и през предходните години

                  n.a.

                  Бюджетно и финансово управление

                              —

                              При изпълнението на бюджета на Агенцията не се спазват строго принципите на ежегодност и специфичност: повечето операции са били извършени през последното тримесечие на годината

                              —

                              Слабости при изпълнението на оперативните дейности: 40 % от поетите задължения и над 50 % от плащанията, свързани с оперативните дейности, са извършени през ноември и декември

                              —

                              Слабости при процедурата за възлагане на обществени поръчки (предварителният подбор на офертите не е обоснован, документите за оценка не са подписани от комисията за оценка, тръжните досиета не са структурирани и са непълни)

                              —

                              Сметната палата откри слабости в процедурите: подценяване на бюджета за рамков договор (напр. при една процедура за възлагане на тригодишен рамков договор за услуги нуждите са били подценени и наличният бюджет за тези разходи за цялата година е изчерпан в рамките на шест месеца)

                              —

                              Призовава Комисията да провери възможностите за осигуряване на пълно прилагане на принципа за ориентирано спрямо потребностите управление на паричните средства в наличност

                              —

                              Призовава Комисията да гарантира трайно поддържане на възможно най-ниско равнище на паричните резерви на Агенцията

                              —

                              Изразява загриженост за това, че Сметната палата съобщи за пренесени за следващата година бюджетни кредити в размер на 19 % от общия бюджет на Агенцията

                  Вътрешен одит и човешки ресурси

                              —

                              Недокументирани процедури за вътрешен контрол; те следва да гарантират прозрачността и доброто финансово управление

                  n.a.

                              —

                              Постижения при изпълнението на осемте препоръки на службата за вътрешен одит: т.е. политиката за персонала, подновяването на договори, приключващи през 2008 г., независимостта на комисиите за подбор, услугите във връзка с обучението и прозрачността на процедурата за повишение на служители

                              —

                              Слабости в процедурата за подбор на персонал

                              —

                              Призовава Агенцията да въведе последващ контрол с помощта на професионален доставчик

                              —

                              Настоятелно призовава Агенцията да въведе пълна физическа инвентаризация и да гарантира точността на счетоводните записи

                  Процедура за възлагане на обществени поръчки

                  n.a.

                  n.a.

                  n.a.

                              —

                              Призовава Агенцията да засили вътрешния си контрол, за да гарантира правилното изпълнение на договорите и процедурите по възлагане на обществени поръчки

                              —

                              Настоятелно призовава Агенцията да:

                              —

                              повиши прозрачността относно прогнозите и лицата, които носят отговорност за проектите,

                              —

                              подобри нейната процедура за даване на разрешение за възлагане на обществени поръчки на етапа на вземане на решение за финансиране и изпълнение на работната програма,

                              —

                              гарантира пълно оповестяване на допуснатите изключения в годишния доклад за дейността на Агенцията,

                              —

                              гарантира предприемането на подходящи последващи действия в резултат на евентуални нередности,

                              —

                              развие последващ контрол и докладва за резултатите от него